**Dôvodová správa**

Účelom podpory je poskytovanie finančných prostriedkov primárne na výstavbu novej športovej infraštruktúry, ale aj modernizáciu a rekonštrukciu existujúcej, ktorá umožní pravidelné a udržateľné využívanie tejto infraštruktúry zo strany detí, mládeže, seniorov, organizovaných aj neorganizovaných športovcov a širokej verejnosti.

Mestská časť Košice- Sídlisko KVP využila možnosť ktorú ponúka Fond na podporu športu a pripravuje podklady k predloženiu žiadosti o nenávratný finančný príspevok pre realizáciu projektu **Skatepark na KVP.**  Priestor na Moskovskej ulici pod mostom má obrovský potenciál na to, aby tam vzniklo kvalitné, inovatívne a funkčné zázemie pre moderné „street“ športy. V pláne je vybudovanie skateparku, plochy pre parkour ako i workout, športové aktivity pre rôzne vekové skupiny. Týmto projektom by sme dokázali zastrešiť mladých športovcov z metropoly východu aj širšieho okolia. Projektom získame ucelený koncept verejného priestoru, ktorý prináša hodnotu nielen po vysokej estetickej hodnote, ale taktiež zanecháva v území výrazné priaznivé ekologické riešenia.

Celková plánovaná výška oprávnených výdavkov projektu je **.......... € s DPH**.

Hodnota požadovanej spoluúčasti je vo výške 30 %, spolufinancovanie bude spojené s príspevkom z iných zdrojov vo výške **190 000 €**, ktoré sme získali z Košického samosprávneho kraja Terra Incognita. Spolufinancovanie mestskej časti Košice – Sídlisko KVP je vo výške **............ €**.

Materiál je predkladaný z dôvodu, že uznesenie miestneho zastupiteľstva je jednou z povinných príloh k získaniu nenávratného finančného príspevku.

Spracovala:

Mgr. Lucia Rácová,

oddelenie stratégie a rozvoja