**Dôvodová správa**

Z dôvodu nepriaznivej finančnej situácie mestskej časti Košice – Sídlisko KVP spôsobenej nevyplatením plnej sumy podielu z výnosu dane z príjmu fyzických osôb schválenej v rozpočte mesta Košice na rok 2023 a neistej situácie v roku 2024 predkladáme návrh na pozastavenie projektu participatívneho rozpočtu v roku 2024 a súčasne na pozastavenie realizácie víťazných projektov z roku 2023.

Na víťazné projekty bolo určených 20 000 eur z rozpočtu mestskej časti. Ide o projekty, ktoré uspeli vo verejnom hlasovaní – Oriešky veveričky ryšky, TVORÍME farebné KVP II, Pestujme zeleninu v škole, Rozhýbme telo aj ducha pohybom, Pohybom k zdravému životnému štýlu, Náučný EkoPark KVP, Zimná Pohoda: Výnimočné Vianoce na Sídlisku KVP. Mestská časť Košice – Sídlisko sa zaväzuje, že v budúcnosti tieto projekty zrealizuje tak, ako bolo plánované.

Pozastavením realizácie projektov z roku 2023 a nespustením 5.ročníka participatívneho rozpočtu v roku 2024 dôjde k úspore 40 000 eur.

Spracovala:

Mgr. Ivana Palaiová,

oddelenie stratégie a rozvoja