**Dôvodová správa**

Mestskej časti Košice-Sídlisko KVP bolo z rozpočtu 1.449.802,00 EUR schváleného na rok 2023 vyplatených ku koncu roka 2023 Mestom Košice iba 1.228.7960,00 EUR, pričom časť schváleného rozpočtu vo výške 546.446,00 EUR je účelovo viazaná na výdavky mestskej časti Košice-Sídlisko KVP v zmysle § 21 Štatútu (Čistota a údržba verejných priestranstiev)

a § 23 Štatútu (Správa pozemných komunikácií).

Aj napriek prísľubu zo strany mesta a napriek uzneseniu mestského zastupiteľstva, ktoré primátor mesta Košice podpísal, nebola MČ KVP dlžná suma vo výške 221.042,00 EUR doteraz vyplatená.

Vzhľadom na finančnú neistotu, s ktorou vstupujeme do roka 2024, musí mestská časť Košice-Sídlisko KVP plniť úlohy v zmysle § 21 a § 23 Štatútu v zníženej miere tak, aby zabezpečila iba základné úlohy vyplývajúce z jej kompetencií. Tieto úlohy pre mestskú časť plní prevažne Podnik služieb KVP s.r.o., r.s.p.

Kvôli tejto kritickej situácii sme nútení pristúpiť ku obmedzeniu výkonov Podniku služieb do doby, kým nebude mestskej časti Košice-Sídlisko KVP doplatená dlžná suma zo strany mesta a kým nebudú mestskej časti vyplácané zo strany mesta Košice podielové dane v plnej výške na mesačnej báze.

Spracovala :

Mgr. Kamila Bačová, PhD.,

prednostka miestneho úradu